Diari Oficial de la Generalitat Valenciana


Sumari del DOGV 9480, del 29-11-2022 (2022/11229)

RESOLUCIÓ de 23 de novembre de 2022, de la Presidència de la Generalitat, per la qual es classifica en classe tercera el lloc de col·laboració de sotssecretaria-intervenció de l'Ajuntament de Vilafamés.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/11684


Data del document
:   23-11-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 23 de novembre de 2022, de la Presidència de la Generalitat, per la qual es classifica en classe tercera el lloc de col·laboració de sotssecretaria-intervenció de l'Ajuntament de Vilafamés. [2022/11744]  
El Ple de l'Ajuntament de Vilafamés, en sessió ordinària, celebrada el dia 6 d'octubre de 2022, va acordar la modificació de la relació de llocs de treball corresponent a l'exercici 2022, i crear un lloc de col·laboració de sotssecretaria-intervenció, reservat a funcionaris d'Administració local amb habilitació de caràcter nacional.  
L'anunci de la modificació de la relació de llocs de treball corresponent a l'exercici 2022, creant un lloc de col·laboració de sotssecretaria-intervenció, es publica en el Butlletí Oficial de la Província de Castelló número 122, d'11 d'octubre de 2022, que compleix tots els aspecte previstos en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional.  
  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de la Presidència (DOGV, 21.02.2022), resolc:  
  
Primer  
Donar publicitat de l'acord adoptat pel Ple de l'Ajuntament de Vilafamés en sessió celebrada el dia 6 d'octubre de 2022, pel qual es crea el lloc de col·laboració de sotssecretaria-intervenció.  
  
Segon  
Classificar en classe tercera el lloc de col·laboració de sotssecretaria-intervenció de l'Ajuntament de Vilafamés, que queda reservat a personal funcionari d'Administració local amb habilitació de caràcter nacional de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultanejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 23 de novembre de 2022.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.